Hyvä katsoja. Tervetuloa Eläimet opettavat -ohjelmaan.
Luontoa on erittäin mukava tarkastella.
Olen ammatiltani lääkäri ja ymmärrän luonnon toiminnasta paljon.
Kiinnostukseni on mennyt myös eläimiin, koska niissä on ratkaisuja, -
rakenteellisia ja toiminnallisia ratkaisuja, -
joita voi aina verrata ihmisen vastaaviin.
Eläimistä voi katsoa niiden suorituskykyä.
Mikä eläin sukeltaa syvimmälle, lentää korkeimmalle -
ja mikä on nopein, hirmuisin tai painavin.
Ihan pienestäkin löytyy mielenkiintoisia asioita.
Eläinten tutkiminen on erittäin mielenkiintoista.
Mitä syvemmälle yksityiskohtiin mennään ja erinäisiin ratkaisuihin, -
niin se kertoo, kuinka nerokas Luoja meillä on, -
kuinka hienosti Hän on suunnitellut eläimet.
Ratkaisut eläimissä on yleensä 'kaikki tai ei mitään' -ratkaisuja.
Meillä on kesämökki, jossa on vanhaa metsää ympärillä.
Me ollaan säästetty lahot puut, ryteiköt sun muut, sen takia, -
että se on ensinnäkin ihan kuin olisi luonnossa eikä puistossa.
Sen lisäksi, että kaikenlaiset ötökät viihtyy siellä, -
niin siellä on ruokaa tikoille ja palokärjille.
Tikka on paikkalintu. Se mielellään pysyy samalla paikalla, -
ja niistä tulee niin kuin kavereita. Niistä tulee aika kesyjä.
Ne saattaa tulla hakkaamaan lahoa puuta muutaman metrin päähän.
Lastut vaan lentelee, kun istut siinä hiljaa etkä häiritse sitä.
Tikka on varsin mainio esimerkki Luojan nerokkuudesta, -
koska se lyö kovaa siihen puuhun.
Joskus se rummuttaa sähkötolppaa tai talon seinää -
niin kuin ampuisi konekiväärillä.
Se lyö tosi kovaa. Pamaus, millä se iskee siihen puuhun, -
kovaankin puuhun, on 30 km/h. Se on huima nopeus.
Ihminen pystyy juoksemaan lyhyitä matkoja 30 km/h.
Ajattele, jos juoksisit 100 km/h ja törmäisit betoniseinään, -
niin kyllä se kipeätä tekisi ja voisi tajuntakin mennä.
Tikka siis lyö 30 km/h sillä nokallaan kovaan puuhun.
Miten se siitä selviää?
Se vain jatkaa hymyillen sitä naputtelua, eikä välitä siitä mitään.
Tämä johtuu siitä, että Jumala on asentanut tikan aivoihin -
iskunvaimennuksen.
Autoissakin on iskunvaimentimet, -
niin tikalla on aivoissa iskunvaimennus.
Sen lisäksi ne käyttävät kieltään myös ehkäisemään aivotärähdyksiä.
Tämä kuulostaa huimalta, mutta näin se on.
Tikan kieli on kuljetushihna, -
millä se kuljettaa toukan hakkaamansa kolon perältä.
Kun tikka ei muuten yletä sinne, niin se nappaa toukan kielellä.
Sen yksityiskohdista kerron tarkemmin.
Sen lisäksi, että tikka käyttää kieltä kuljetushihnana, -
niin se ehkäisee kielellä aivotärähdyksiä.
Uskomatonta, mutta totta. Siinä on muitakin mekanismeja.
Aivotärähdyksen estäminen on tikalle tärkeää, -
koska sen elämäntyyliin kuuluu lyödä päätä seinään 30 km/h.
Se pitää taata, ettei tule aivovauriota, migreeniä eikä aivoruhjetta, -
vaan se on täysin turvallista.
Tikalla on tyrmäyksen kestävä pää.
Tikat ovat kooltaan 10-60 cm. Kaikki on varmaan nähnyt tikan.
Tikan pää on suunniteltu huolellisesti monien yksityiskohtien avulla -
kestämään kovia iskuja.
Tämän ymmärrettyäsi ryhdy ajattelemaan itse.
Tavoitteenamme on, että oppisit ajattelemaan, näkemään suunnittelun,
ja ymmärtämään, että joku on suunnitellut nämä.
Ne ei ole kehittynyt, kuten biologiassa väitetään, -
sattumanvaraisten mutaatioiden ja luonnonvalinnan avulla.
Semmoinen väite on epätieteellinen.
Se on keksitty sen takia, että voitaisiin työntää Jumala syrjään, -
ja sanoa, että mitään Jumalaa ei ole.
Se mitä biologiassa opetetaan, -
on Jumalan pilkkaamista tai Jumalan väheksymistä.
On hienoa olla uskova, -
koska voit luonnosta nähdä, että Jumala varmasti on olemassa.
Valmistaudu myös siihen, että jos rohkeasti osoitat -
luomakunnassa olevan ilmiselvän suunnittelun, -
niin sinua ruvetaan pilkkaamaan.
Se on hyvä tunnusmerkki, koska jos sinua pilkataan siitä, -
niin sinua pilkataan Luojan tähden.
Ole siitä iloinen, se on suuri kunnia.
Jos sinua pilkataan, niin se osoittaa, että olet oikeassa.
Raamatussa luvataan, että ne jotka uskoo Jumalaan ja Luojaan, -
joka oli Jeesus, niin heitä tullaan pilkkaamaan tässä maailmassa.
Se kuuluu asiaan, mutta ei se mitään haittaa.
Miten se tikan pää kestää kovia iskuja?
Se on mahdollista, koska moniosainen iskunvaimennusjärjestelmä -
estää aivoja vahingoittumasta.
Ensinnäkin tikan aivot ovat pienet kooltaan.
Se ei tarkoita sitä, että se olisi tyhmä.
Ne on pienikokoiset siitäkin syystä, että ne ei vaurioidu.
Ja aivojen rakenne -
eli mahdollisimman suuri kontaktipinta kalloluuhun nähden suojelee aivoja.
Kontaktipinta, millä pienet aivot ottavat kiinni kallon sisäosaan -
on mahdollisimman suuri.
Sekin suojelee aivoja, kun se täräys tulee.
lisäksi kallonluut ovat tavanomaista paksumpia.
Pään luiden onkaloissa on ilmaa. Se on kuin polkupyöräkypärä.
Nämä kaikki vaimentaa iskun vaikutusta.
Iskun liike tapahtuu samassa tasossa ilman kiertymistä.
Jos isku kiertyisi, niin se heittäisi aivoja sivulle -
ja se olisi aivoille tuhoisaa.
Koska aivot ovat kiinnitetty takaosaan, -
niin sen iskun täytyy tapahtua samassa tasossa.
Tässä on paljon yksityiskohtia, mitkä Jumala on suunnitellut, -
että tikka voi rauhassa hakata ilman, että sen aivot vaurioituu.
Tikalla on vahvat niskalihakset.
Ne jännittyy juuri, ennen kuin nokan isku osuu puun runkoon.
Kun tikan niskalihakset jännittyy näin, -
niin iskun vaikutus vaimenee, kun se siirtyy koko sen kehoon.
Koko keho ottaa vastaan sen iskun vaikutuksen.
Tikan nokka on terävä kuin taltta, itseteroittuva. Palaan siihen vielä.
Nokka on rakennettu niin, että nokan alaosa siirtää iskun täräyksestä 90% -
ei kalloon, eikä aivoihin, -
vaan isku kanavoidaan tikan ruumiiseen, -
ja siellä isku vaimennetaan.
Eli tässä tuli jo monta osaa.
Vahvat niskalihakset toimivat myös iskunvaimentimina.
Kaiken tämän lisäksi aivon selkäydinnestettä on vähän, -
ettei se hölsky niin kuin ihmisellä.
Se estää tikan aivoja heilumasta sinne tänne.
Ihmisen aivot ovat ikään kuin vettä sisältävässä säkissä, -
rasvaklöntti vettä sisältävässä säkissä. Aivot heiluu siellä.
Jos ihmisen leukaan tulee isku, niin menee taju.
Ihmisellä ei ole samanlaista täystyrmäyssuojaa kuin tikalla.
Jos nyrkkeilijöillä olisi tämmöinen täystyrmäyssuoja, -
niin tyrmäysvoittoja tulisi paljon vähemmän.
Nämä on kaikki hyvin jännittäviä yksityiskohtia.
Tikan nokka on rakennettu siten, että se ei hajoa.
Se on eliniän kestävä taltta.
Se on suunniteltu siirtämään iskun voima kehoon eikä aivoihin.
Nokka on rakennettu niin, että se ei hajoa.
Tikan nokka on kuin taltta, jolla se iskee lastuja puusta.
Ja mikä huima juttu, niin se nokka on itseteroittuva.
Eli mitä enemmän hakkaat, sitä enemmän se teroittuu.
Isku teroittaa nokkaa samalla, kuin sillä hakkaa.
Toisin kuin ihmisten käyttämät taltat, jotka tylsistyy käytössä -
ja joita pitää välillä teroittaa.
Sitten tikalla on työjakkara.
Tikan koivet on rakennettu puun rungolla liikkumista varten.
Niissä on 2 varvasta eteen ja 2 taakse.
Muilla linnuilla on 3 varvasta eteen ja 1 taakse.
Miten ihmeessä se oli siirtynyt samalla, -
jos tikka olisi kehittynyt muusta linnusta.
Miten se 1 varvas olisi siirtynyt takasuuntaan evoluution avulla?
Ei tietenkään mitenkään.
Se on suunniteltu, jotta saataisiin työjakkara tikalle.
Eli tikan koivissa on 2 varvasta eteen ja 2 taakse työjakkarana.
On paljon nopeampi mennä puunrunkoa ylös ja alas, -
kun on 2 varvasta eteen ja 2 taakse.
Jänteet, lihakset ja varpaiden rakenne -
mahdollistavat puun rungolla nopean kiipeilyn -
ja tukevan työskentelyasennon.
Jumala on antanut tikalle hyvät työolosuhteet.
Tästä puhun kohta lisää.
Koivet on lyhyet ja vahvat.
Näin niillä on helppo kävellä ylös pystysuoraan puun runkoa pitkin.
Tämän lisäksi pyrstösulat on vahvistettu, kulumista kestävät.
Kun se nojaa pyrstösulkiin, niin ne äkkiä kuluisi olemattomiin.
Ilman pyrstöä olisi lentoa vaikea ohjailla.
Pyrstösulat ovat erityisvahvistetut, kulumista kestävät, -
ja tukevat lintua, kun se hakkaa puuta nokallaan.
Tämä on kuin työjakkara, jolla lintu istuu hakatessaan.
Kuinka monta kertaa se hakkaa?
Se voi hakata jopa 15 kertaa sekunnissa koloa kaivaessaan.
15 tyrmäysiskua sekunnissa, eikä yhtään tule migreeniä, -
eikä tajunta hämärry juuri näistä seikoista johtuen.
Montako kertaa se saattaa iskeä päivässä?
Päivän mittaan iskuja voi kertyä jopa 12 000 kappaletta.
Nokasta vielä: Se on kovaa homma hakata se reikä sinne.
Reiän päässä näkyy 10 sentin päässä toukka, -
joka sanoo "Ähäkutti, olen täällä.
Teit sen reiän ja näit paljon vaivaa. Et sä minua täältä saa."
Niin kyllä saa. Tikka ampuu kielensä sieltä.
Se avaa ja ampuu 10 sentin päähän sen kielen.
Kielen päässä on piikit, kuin harppuuna, johon toukka tarttuu.
Kielen pään liimatehdas erittää liimaa.
Toukka tarttuu sekä piikkeihin että liimaan.
Sitten tikka vetäisee toukan suuhunsa -
ja tyytyväisenä saa mehukkaan aterian.
Tämä asia on varmistettu niin, -
että suussa on rauhanen, joka erittää liuosta, -
joka liottaa liiman pois niin, että tikka saa nielaistua.
Kaikki yksityiskohdat on nerokkaasti suunniteltuja.
Jätät yhden pois, niin tikka kuolee nälkään.
Tikka on niin jännittävä eläin, -
että jatkan tikasta vielä seuraavassa jaksossa.
Tähän kannattaa syventyä, koska kaikki yksityiskohdat kertovat, -
että tämä on nerokkaasti luotu 'kaikki tai ei mitään' -mekanismilla.
Kun ajattelet itse, niin tajuat, että ei tällaista itsestään kehity.
Tajuat, että Jumala todella on olemassa. Se on hieno juttu.
Näitä kysymyksiä kannattaa kysyä, -
kun sanotaan, että ei ole Jumalaa, ja kaikki kehittyy itsestään.
Voit vaatia vastauksia näistä järjestelmistä.
Palataan vielä tikkaan. Kiitos, kun olit mukana.
Tekstitys: Ilpo Törnqvist